определено или уточнено съдържанието на някои задължения, установени от Регламент (ЕО) No 436/2009, и да бъдат опростени процедурите във връзка с необходимите документи за удостоверяване към придружителните документи и на доказателствата и документите, които трябва да се представят от операторите на компетентните органи и власти на държавите-членки, и, според случая, на трети страни, във връзка по-специално с документите за удостоверяване на ЗНП и ЗГУ и сертификациите на вината и лозаро-винарските продукти, продавани с обозначение за годината на производство или на винения сорт (винените сортове) лоза. С цел да се подобри прозрачността и проследяването е уместно да се вземат предвид референтните номера на тези защитени наименования в електронния регистър „E-Bacchus“, създаден и поддържан от Комисията в съответствие с член 18 от Регламент (ЕО) No 607/2009 на Комисията от 14 юли 2009 г. за определяне на някои подробни правила за прилагането на Регламент (ЕО) No 479/2008 на Съвета по отношение на защитените наименования за произход и защитените географски указания, традиционните наименования, етикетирането и представянето на определени лозаро-винарски продукти (8).
 (9)
 С цел да се намали административната тежест е уместно да се премахне задължението, предвидено в член 41 от Регламент (ЕО) No 436/2009, за записване в регистрите на добавените сулфити, тъй като сулфитите се добавят на различни етапи от производството и обработката на виното и крайното съдържание не отговаря на сумата от посочените сулфити.
 (10)
 С цел по-голяма ефективност на административното управление и предвид опита от използването на информационните системи, въведени от Комисията, е уместно също така да се опрости и да се подобри начинът на управление и предоставяне на някои данни съгласно Регламент (ЕО) No 436/2009.
 (11)
 Ето защо е уместно да бъде изменен Регламент (ЕО) No 436/2009, като все пак се предвиди отложено прилагане на някои разпоредби, като се има предвид времето, необходимо на държавите-членки за прилагане на мерките по отношение на използването на придружителни и удостоверителни документи съгласно разпоредбите на настоящия регламент.
 (12)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 555/2008
 Към глава V на дял V от Регламент (ЕО) No 555/2008 се добавя следният член 95а:
 „Член 95а
 Координация на контрола и достъпа до информация
 По отношение на контрола на превози, извършвани с придружителните документи, посочени в член 24, параграф 1, буква а), подточка i) от Регламент (ЕО) No 436/2009 на Комисията (9), държавите-членки предприемат не по-късно от 1 март 2014 г. необходимите мерки за предоставяне на компетентните органи, определени в съответствие с член 82, параграф 1 от настоящия регламент, на достъп до информацията, съдържаща се в компютърната система, посочена в член 21 от Директива 2008/118/ЕО на Съвета (10), и свързана с движението на лозаро-винарските продукти, под режима, установен от глава IV от тази директива.
 По отношение на контрола на превози, извършвани с придружителните документи, посочени в член 24, параграф 1, буква а), подточки ii) и iii) от Регламент (ЕО) No 436/2009, държавите-членки предприемат не по-късно от 1 март 2014 г. необходимите мерки за предоставяне на компетентните